gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3658, del 03-01-2000 (1999/10998)

RESOLUCIÓ de 24 de novembre de 1999, del director general de l’Agència per a la Qualitat, l’Avaluació i la Modernització dels Serveis Assistencials, de la Conselleria de Sanitat, que sotmet a informació pública l’expedient d’acreditació de l’Hospital General de Castelló per fer extraccions i trasplantaments de membrana amniòtica per a patologia oftàlmica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3658

Data del DOGV
:   03-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10147


Data del document
:   24-11-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * trasplantament d'òrgans
    * establiment hospitalari

RESOLUCIÓ de 24 de novembre de 1999, del director general de l'Agència per a la Qualitat, l'Avaluació i la Modernització dels Serveis Assistencials, de la Conselleria de Sanitat, que sotmet a informació pública l'expedient d'acreditació de l'Hospital General de Castelló per fer extraccions i trasplantaments de membrana amniòtica per a patologia oftàlmica. [1999/Q10723]
  
En aquesta Direcció General de l'Agència per a la Qualitat, l'Avaluació i la Modernització dels Serveis Assistencials, de la Conselleria de Sanitat de la Generalitat Valenciana, s'instrueix l'expedient, promogut pel senyor Pablo L. Prada Alfaro, com a director de l'Hospital General de Castelló, per a l'acreditació d'aquest centre per fer extraccions i trasplantaments de membrana amniòtica per a patologia oftàlmica.
  
Segons el que s'estableix en l'article 10 de l'Ordre de 10 d'abril de 1989, d'aquesta conselleria (Diari Oficial de la Generalitat Valenciana número 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant 20 dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Unitat de Recursos Sanitaris d'aquesta Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, situada a València, carrer de Rodríguez Fornos, 4, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3680, del 03-02-2000 (2000/719)

Informació pública del nomenament per al lloc de director urbanístic.
---------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/719


Organisme emissor
:   Ajuntament d'Orihuela

Tipus de document
:   Anunci

Informació pública del nomenament per al lloc de director urbanístic. [2000/Q719]
  
Mitjançant el Decret d'Alcaldia de data 1 de desembre de 1999, es va nomenar el senyor Ismael Pastor Moya com a personal eventual, amb plena dedicació, per al lloc de director Urbanístic amb efectes del dia 1 de desembre de 1999.
  
Cosa que es fa pública en compliment del que s'estableix en l'article 104.3 de la Llei Reguladora de les Bases de Règim Local.
Diari Oficial de la Generalitat Valenciana


Sumari del DOGV 3688, del 15-02-2000 (2000/902)

Rotlle d’apel·lació número 691/1999. Cèdula de notificació.
-----------------------------------------------------------

### Dades del document

Número de DOGV
:   3688

Data del DOGV
:   15-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/902


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 691/1999. Cèdula de notificació. [2000/Q902]
  
La Secció Sisena de l'Audiència Provincial de València ha dictat, en el rotlle d'apel·lació número 691/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 41
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 18 de gener de 1999
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici verbal, promogudes davant el Jutjat de Primera Instància número 23 de València per la senyora Teresa Lliso Castelló i el senyor Miguel Visiedo Montañana contra el senyor Gregori Dontchen Georgieu i el Consorcio de Compensación de Seguros, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, Consorcio de Compensación de Seguros, el qual en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
1. Estimem en part el recurs d'apel·lació formulat pel Consorcio de Compensación de Seguros.
  
2. Revoquem en part la sentència impugnada de data 3 de maig de 1999 del Jutjat de Primera Instància número 23 de València en l'únic sentit d'aplicar la franquícia de 70.000 pessetes sobre els danys materials, així com imposar els interessos de l'article 20 de la Llei de Contracte d'Assegurança al Consorcio de Compensación de Seguros, únicament des de el dia de la reclamació prèvia, 20 de maig de 1998, i confirmem els altres pronunciaments d'aquesta sentència.
  
3. No fem imposició de les costes d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Georgi Dontche Georgien.
Diari Oficial de la Generalitat Valenciana


Sumari del DOGV 3747, del 11-05-2000 (2000/3688)

RESOLUCIÓ de 4 de maig de 2000, de la Direcció General d'Ensenyaments Universitaris i Investigació, per la qual es fan públiques les dates per a la realització de les proves d'aptitud per a l'accés a la universitat dels alumnes del Curs d'Orientació Universitària.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3688


Data del document
:   04-05-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * universitat
    * accés a l'educació
    * examen

RESOLUCIÓ de 4 de maig de 2000, de la Direcció General d'Ensenyaments Universitaris i Investigació, per la qual es fan públiques les dates per a la realització de les proves d'aptitud per a l'accés a la universitat dels alumnes del Curs d'Orientació Universitària. [2000/X3688]
  
Les universitats públiques valencianes, als efectes d'ingrés en els seus centres, constitueixen una única universitat, per la qual cosa, segons l'Ordre de 9 de juny de 1993 (BOE de 10 de juny), sobre proves d'aptitud per a l'accés a facultats, escoles tècniques superiors i col·legis universitaris, correspon a la Comissió Interuniversitària de Proves d'Accés, establir les seues dates de realització.
  
La dita Comissió ha proposat la data de realització de la proves d'accés a la universitat per als alumnes del Curs d'Orientació Universitària, corresponents a l'any 2000.
  
Per tot això, en funcions de les competències atribuïdes en l'article 19 del Reglament Orgànic i Funcional de la Conselleria de Cultura, Educació i Ciència, segons la redacció donada pel Decret 86/1999, de 30 de juliol, del Govern Valencià, resolc:
  
Primer
  
Les dates límits per a la recepció, per les corresponents universitats públiques, de les actes d'avaluació dels alumnes del Curs d'Orientació Universitària de centres privats i públics seran, en la convocatòria de juny, el 5 de juny, i en la convocatòria de setembre, el 7 del mateix mes.
  
Segon
  
Fer públic l'acord de la Comissió Interuniversitària de Proves d'Accés a la Universitat pel qual s'estableix que les proves d'aptitud per a l'accés a la universitat, a realitzar pels alumnes del Curs d'Orientació Universitària en l'any 2000, es realitzaran durant els dies 13, 14 y 15 de juny, per a la convocatòria de juny i durant els dies 12, 13 i 14 de setembre, per a la convocatòria de setembre.
Diari Oficial de la Generalitat Valenciana


Sumari del DOGV 3782, del 29-06-2000 (2000/4942)

RESOLUCIÓ de 5 de juny de 2000, de la Universitat de València, per la qual es nomena, en virtut de concurs, María Rieradevall Sant, professora titular d'universitat de l'àrea de coneixement Ecologia.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4942


Organisme emissor
:   Universitat de València

Tipus de document
:   Resolució

RESOLUCIÓ de 5 de juny de 2000, de la Universitat de València, per la qual es nomena, en virtut de concurs, María Rieradevall Sant, professora titular d'universitat de l'àrea de coneixement Ecologia. [2000/S4942]
  
D'acord amb la proposta formulada per la comissió constituïda, per jutjar el concurs convocat per resolució de la Universitat de València d'1 de juliol de 1999 (BOE de 23 de juliol de 1999) per a la provisió de la plaça de professor titular d'universitat (concurs número 91/1999), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/1984, de 26 de setembre.
  
Aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària i altres disposicions que la despleguen, resol:
  
Nomenar María Rieradevall Sant, professora titular d'universitat de l'àrea de coneixement Ecologia adscrita al Departament Microbiologia i Ecologia.
  
València, 5 de juny de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3695, del 24-02-2000 (2000/1142)

RESOLUCIÓ de 30 de novembre de 1999, de la Universitat Politècnica de València, per la qual nomena el senyor Francisco José Ballester Merelo professor titular d'universitat de l'àrea de coneixement Tecnologia Electrònica, adscrita al Departament d'Enginyeria Electrònica.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1142


Organisme emissor
:   Universitat Politècnica de València

Tipus de document
:   Resolució

RESOLUCIÓ de 30 de novembre de 1999, de la Universitat Politècnica de València, per la qual nomena el senyor Francisco José Ballester Merelo professor titular d'universitat de l'àrea de coneixement Tecnologia Electrònica, adscrita al Departament d'Enginyeria Electrònica. [2000/S1142]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta Universitat, lloc número 28/1999, codi 1809, Boletín Oficial del Estado de 9 de març de 1999, i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, resol:
  
Nomenar el senyor Francisco José Ballester Merelo, amb Document Nacional d'Identitat número 88678971, professor titular d'universitat de la Universitat Politècnica de València, de l'àrea de coneixement Tecnologia Electrònica, adscrita al Departament d'Enginyeria Electrònica.
  
València, 30 de novembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3680, del 03-02-2000 (2000/587)

Ressenya de l’Acord de 29 d’octubre de 1999, de la Comissió Territorial d’Urbanisme de València, referit a la modificació de les normes subsidiàries, article 102 de les ordenances d’Alcàntera de Xúquer.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/587


Data del document
:   29-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcàntera de Xúquer
    * pla d'urbanisme

Ressenya de l'Acord de 29 d'octubre de 1999, de la Comissió Territorial d'Urbanisme de València, referit a la modificació de les normes subsidiàries, article 102 de les ordenances d'Alcàntera de Xúquer. [2000/Q587]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de 29 d'octubre de 1999, de la Comissió Territorial d'Urbanisme de València, i publicada juntament amb les Normes Urbanístiques aprovades en el Butlletí Oficial de la Província de València número 280, de 25 de novembre de 1999.
  
Modificació de les normes subsidiàries, article 102 de les ordenances-Alcàntera de Xúquer.
  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3827, del 01-09-2000 (2000/7083)

Informació pública del projecte d'urbanització i de reparcel·lació de la unitat d'execució 16/3, zona Dosel, del Pla General d'Ordenació Urbana de Cullera.
-----------------------------------------------------------------------------------------------------------------------------------------------------------

### Dades del document

Número de DOGV
:   3827

Data del DOGV
:   01-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7083


Organisme emissor
:   Ajuntament de Cullera

Tipus de document
:   Anunci

Informació pública del projecte d'urbanització i de reparcel·lació de la unitat d'execució 16/3, zona Dosel, del Pla General d'Ordenació Urbana de Cullera. [2000/F7083]
  
El senyor Enrique Meseguer Fece, en representació de Corporación Inmobiliaria de Cullera, SA, en data 19 de juliol de 2000 (registre d'entrada número 7.893, de 26 de juliol de 2000), ha presentat en aquest ajuntament el projecte d'urbanització i de reparcel·lació de la unitat d'execució 16/3, zona Dosel, del Pla General d'Ordenació Urbana de Cullera, que s'estan tramitant, respectivament, en els expedients número 1.321/2000 i 1.322/2000, del Departament d'Urbanisme.
  
En virtut del que s'estableix en els articles 46, 48 i 69 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, durant el termini de 20 dies hàbils, comptats a partir de l'endemà de la publicació d'aquest edicte en el Diari Oficial de la Generalitat Valenciana, tant el projecte d'urbanització com el de reparcel·lació esmentats, juntament amb tota la documentació annexa, i s'hi podran formular al·legacions per part dels interessats durant aquest període.
  
La consulta dels expedients que serveixen de base per a la tramitació dels projectes d'urbanització i reparcel·lació es podrà realitzar al Departament d'Urbanisme (3a planta), de les oficines municipals situades a la plaça de la Verge, 5, Cullera.
  
Durant aquest període d'informació pública els propietaris de terrenys afectats podran dirimir qualsevol controvèrsia respecte de la valoració de drets amb l'urbanitzador, que en aquest cas és també la mercantil Cicsa. Així mateix, l'ajuntament ha sol·licitat simultàniament el certificat registral de domini i càrregues, d'acord amb el que s'estableix en l'article 69.1.b) de l'esmentada Llei 6/1994.
  
Les al·legacions que, si s'escau, es formularen seran presentades al registre general d'entrades de l'ajuntament, o per mitjà de qualsevol de les formes previstes en la Llei 30/1992, modificada per la Llei 4/1994, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3824, del 29-08-2000 (2000/6935)

Modificació de l'oferta d'ocupació pública per a 2000.
------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6935


Data del document
:   31-07-2000

Organisme emissor
:   Ajuntament d'Asp

Tipus de document
:   Convocatòria

Descriptors 

:   * Aspe
    * oferta d'ocupació
    * concurs administratiu
    * administració local

Modificació de l'oferta d'ocupació pública per a 2000. [2000/X6935]
  
Modificacions produïdes per acords de la Comissió de Govern, de dates 28 de juny i 11 de juliol de 2000.
  
S'amplia en una les places vacants d'agent de la Policia Local, que queda com segueix:
  
1. Funcionaris de carrera.
  
Grup, segons Llei 30/1984: C.
  
Classificació: escala administració especial, subescala policia local
  
Núm. vacants: 4 (1 a partir jubilació agent, dia 22.08.2000).
  
Denominació: agent.
  
2. Incloure la plaça següent:
  
Personal laboral
  
Nivell de titulació: graduat escolar o equivalent.
  
Denominació del lloc: oficial de taller
  
Núm. vacants: 1 (a partir del 23.7.2000, jubilació treballador fix)
  
Aspe, 31 de juliol de 2000.- L'alcalde: Miguel Iborra García.
  
Ajuntament de Aspe
Diari Oficial de la Generalitat Valenciana


Sumari del DOGV 3836, del 14-09-2000 (2000/7246)

Informació pública dels projectes d'instal·lació elèctrica i zona d'acampada del Festival Internacional de Benicàssim.
----------------------------------------------------------------------------------------------------------------------

### Dades del document

Número de DOGV
:   3836

Data del DOGV
:   14-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7246


Organisme emissor
:   Ajuntament de Benicàssim

Tipus de document
:   Anunci

Informació pública dels projectes d'instal·lació elèctrica i zona d'acampada del Festival Internacional de Benicàssim. [2000/A7246]
  
La Comissió de Govern, en la sessió de data 13 de juliol de 2000, ha acordat sotmetre a informació pública el projectes bàsics redactats pels enginyers Julián Allepuz Salvador i Eduardo Fernández, sotmetent-los als tràmits del procediment d'aprovació dels plans especials, atenent a allò disposat en l'article 81 de la Llei 6/1994, Reguladora de l'Activitat Urbanística, per a legitimar la seua realització, relatius a la instal·lació elèctrica i zona d'acampada del Festival Internacional de Benicàssim (FIB).
  
L'expedient, així com els projectes abans esmentats, es troben depositats a l'Ajuntament de Benicàssim (c/ Metge Segarra núm. 4), sotmesos a informació pública per un període de 20 dies, comptats des de la publicació d'aquest anunci en el Diari Oficial de la Generalitat Valenciana, a disposició de qualsevol que vulga examinar-lo, podent-se presentar les al·legacions que consideren pertinents en l'esmentat termini de 20 dies.
  
Cosa que es fa pública per al coneixement general.
Diari Oficial de la Generalitat Valenciana


Sumari del DOGV 3823, del 28-08-2000 (2000/6220)

RESOLUCIÓ de 17 de juliol de 2000, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 381, emissió 19 de juliol de 2000.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6220


Organisme emissor
:   Institut Valencià de Finances

Tipus de document
:   Resolució

RESOLUCIÓ de 17 de juliol de 2000, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 381, emissió 19 de juliol de 2000. [2000/6220]
  
La subhasta número 381 de Pagarés de la Generalitat Valenciana ha estat convocada el passat dia 5 de juliol de 2000, i sent el dia d'emissió el 19 de juliol de 2000, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resolc:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 17 de juliol de 2000.- El director general de l'Institut Valencià de Finances: José Manuel Uncio Lacasa.